**Ministru kabineta noteikumu projekta**

**“Grozījumi Ministru kabineta 2012. gada 18. decembra noteikumos Nr.942 “Kārtība, kādā piešķir un finansē asistenta pakalpojumu pašvaldībā, augstskolā un koledžā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2012. gada 18. decembra noteikumos Nr.942 “Kārtība, kādā piešķir un finansē asistenta pakalpojumu pašvaldībā, augstskolā un koledžā”” (turpmāk – projekts) mērķis ir no 2021. gada 1. janvāra noteikt asistenta pakalpojumam nepieciešamā valsts budžeta finansējuma apmēru, t.i., noteikt asistenta atlīdzības vienas stundas izcenojumu.Noteikumu projekts stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts pamatojoties uz:1. Deklarācijas “Par Artura Krišjāņa Kariņa vadītā Ministru kabineta iecerēto darbību” 114. punktu;
2. Ministru kabineta 2019. gada 13. septembra sēdes protokollēmuma Nr. 41.1. § 20. punktu;
3. Ministru kabineta 2020. gada 22. septembra sēdē izskatīto un atbalstīto informatīvo ziņojumu “Par priekšlikumiem valsts budžeta ieņēmumiem un izdevumiem 2021. gadam un ietvaram 2021. – 2023. gadam”;
4. Invaliditātes likuma pārejas noteikumu 8. punktu;
5. Ministru kabineta 2020. gada 29. septembra sēdē atbalstīto konceptuālo ziņojumu “Par asistenta pakalpojuma pašvaldībā pilnveidošanu”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021. gada 1. janvārī stāsies spēkā Invaliditātes likuma norma (Grozījums 12. panta sestajā daļā), ka Ministru kabinets nosaka asistenta pakalpojumam no valsts budžeta nepieciešamā finansējuma apmēru. Atbilstoši Ministru kabineta 2019. gada 13. septembra sēdes protokollēmuma Nr. 41.1. § 20. punktam Labklājības ministrijai (turpmāk – Ministrija) tika uzdots izstrādāt grozījumus normatīvajos aktos, paredzot, ka valsts budžeta izdevumi, kas ir tieši saistīti ar minimālo algu, ar 2020. gada 1. janvāri netiek piesaistīti minimālās algas apmēram, un iesniegt izskatīšanai Ministru kabinetā 2020. gada budžeta likumprojektu paketē. Saistībā ar minēto lēmumu Ministrija izstrādāja attiecīgu likumprojektu un 2019. gada 13. novembrī Saeima pieņēma likumu “Grozījumi Invaliditātes likumā”, kurā cita starpā noteikts deleģējums Ministru kabinetam noteikt no valsts budžeta nepieciešamā finansējuma apmēru, atsaistot atalgojuma apmēru asistentiem no minimālās algas. Šobrīd saskaņā ar Ministru kabineta 2012. gada 18. decembra noteikumu Nr. 942 “Kārtība, kādā piešķir un finansē asistenta pakalpojumu pašvaldībā, augstskolā un koledžā” (turpmāk - MK noteikumi Nr. 942) normām asistenta atalgojums noteikts atbilstoši minimālajai stundas tarifa likmei. Projekts izstrādāts, lai no 2021. gada 1. janvāra, noteiktu asistenta pakalpojumam nepieciešamā valsts budžeta finansējuma apmēru, proti, lai noteiktu asistenta atlīdzības vienas stundas izcenojumu (līdzšinējās minimālās stundas tarifa likmes vietā), kas aprēķināts, ņemot vērā minimālo algu, kāda tā būs no 2021. gada 1. janvāra, jo saskaņā ar darba likumdošanu darba samaksa nevar būt zemāka par minimālās algas apmēru.Lai nodrošinātu asistenta pakalpojuma pašvaldībā sniedzēju darba samaksu apmērā, kas nepārsniedz minimālo algu (2021. gadā – 500 euro), periodam no 2021. gada 1. janvāra līdz 30. jūnijam papildu nepieciešami 1 484 835 *euro*. Atbilstoši Ministru kabineta 2020. gada 22. septembra sēdē atbalstītajam informatīvajam ziņojumam “Par priekšlikumiem valsts budžeta ieņēmumiem un izdevumiem 2021. gadam un ietvaram 2021. – 2023. gadam” un 2020. gada 29. septembra sēdē atbalstītajam konceptuālajam ziņojumam “Par asistenta pakalpojuma pašvaldībā pilnveidošanu” (turpmāk – Ziņojums) no 2021. gada 1. jūlija paredzētas būtiskas izmaiņas asistenta pakalpojumā, kas paredz ievērojami mainīt un paplašināt pakalpojumu bērniem ar invaliditāti (nosakot pavadoņa un asistenta pakalpojumus) un vienlaikus paredzot nodrošināt arī pašvaldības finansētu sociālo aprūpi, kā arī mainot pakalpojuma piešķiršanas kārtību. Tiek ieviesta vienota anketa pakalpojuma nepieciešamības izvērtēšanai pilngadīgām personām, tiek noteikta vienas vienības cena, kuras ietvaros paredzēta paaugstināta asistentu atlīdzība, pielīdzinot vienas pakalpojuma stundas sniegšanas atlīdzību valsts sociālās aprūpes centros strādājošo aprūpētāju vidējām vienas stundas darba izmaksām, t.i., vidēji 4.50 *euro* par vienu pakalpojuma sniegšanas stundu. Šobrīd projektā asistenta pakalpojuma atlīdzības stundas izcenojums katram mēnesim aprēķināts atbilstoši darba laika kalendāra stundu skaitam mēnesī, atlīdzība par sniegto pakalpojuma stundu nedrīkst būt zemāka par minimālo stundas tarifa likmi normāla darba laika ietvaros.Lai noteiktu asistenta vienas pakalpojuma sniegšanas stundas izcenojumu, projekts paredz:1. atbilstoši 2020.gada 23.novembrī Saeima otrajā, galīgajā lasījumā pieņemtā likumprojekta “Grozījumi Invaliditātes likumā” (Nr.810/Lp13) (turpmāk – likumprojekts) 3.punktā[[1]](#footnote-1) noteiktajam, MK noteikumu Nr.942 1.5. apakšpunktā vārdus “nepieciešamā valsts budžeta finansējuma” aizstāt ar vārdiem “no valsts budžeta nepieciešamā finansējuma apmēru,  tā”;
2. aizstāt MK noteikumu Nr.942 22.1. apakšpunktā vārdus “atalgojumam atbilstoši kārtējam gadam valstī noteiktajai minimālajai stundas tarifa likmei normāla darba laika ietvaros” ar vārdiem “atlīdzībai atbilstoši vienas pakalpojuma sniegšanas stundas izcenojumam šo noteikumu 3.1 pielikumā noteiktajā apmērā”;
3. izteikt MK noteikumu Nr. 942 22.2. apakšpunktu jaunā redakcijā “darba devēja valsts sociālās apdrošināšanas obligātajām iemaksām, ja darba devējam šādas izmaksas jāveic, izmaksājot šo noteikumu 22.1. apakšpunktā minēto atlīdzību”;
4. papildināt MK noteikumus Nr.942 ar 3.1 pielikumu, kurā noteikta asistenta pilngadīgas personas un asistenta nepilngadīgas personas (no 15 gadu vecuma līdz pilngadības sasniegšanai) atlīdzība par vienu pakalpojumu sniegšanas stundu 2021. gadam.

Tāpat projekts paredz izteikt MK noteikumu Nr.942 1.1. apakšpunktu jaunā redakcijā, atbilstoši Invaliditātes likuma 12.panta pirmās daļas 4.punktā noteiktajām darbībām (pārvietošanās atbalstam un pašaprūpes veikšanai) un piektās daļas deleģējumam. Attiecīgā norma paredz, ka MK noteikumi Nr.942 nosaka nosacījumus un kārtību, kādā personai ar I vai II invaliditātes grupu un personai no piecu līdz 18 gadu vecumam ar invaliditāti piešķir asistenta pakalpojumu pašvaldībā, kā arī nosacījumus un kārtību, kādā asistenta pakalpojumu pārvietošanās atbalstam un pašaprūpes veikšanai piešķir augstskolā vai koledžā studējošai personai ar I vai II invaliditātes grupu.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Projekts neparedz ieviest jaunus pakalpojumus vai jaunas informācijas un komunikācijas tehnoloģiju sistēmas vai pilnveidot esošās.Saskaņā ar Invaliditātes likumu un MK noteikumu Nr. 942 4.punktu par asistenta pakalpojuma nodrošināšanu iedzīvotājiem atbildīgs ir pašvaldības, kurā ir deklarēta personas dzīvesvieta, sociālais dienests. Asistenta pakalpojuma apraksts ir pieejams valsts pārvaldes pakalpojumu portālā Latvija.lv. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras sniedz asistenta pakalpojumu personām ar invaliditāti. 2019. gadā pakalpojumu sniedza 10 698 asistenti.Netieši projekts ietekmēs arī personas ar invaliditāti, kuras saņem asistenta pakalpojumu pašvaldībā, jo palielināts atalgojums asistentam ļaus vieglāk atrast pakalpojuma sniedzēju. 2019. gadā pakalpojumu saņēma 10 622 personas. |
| 2. | Tiesiskā regulējuma ietekme uz tautsaimniecību un administratīvo slogu | Projektam nav ietekmes uz tautsaimniecību. Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Pašvaldību, pašvaldību sociālo dienestu un Ministrijas darbiniekus projekts neietekmēs, jo finansēšanas principi netiek mainīti. Tāpat kā informācija par minimālajām stundas tarifa likmēm nākamā gada periodam līdz šim katru gadu tika nodrošinātas, izmantojot asistenta pakalpojumu administrējošās informācijas sistēmas (Valsts sociālās politikas monitoringa informatīvā sistēma un Sociālās palīdzības un sociālo pakalpojumu administrēšanas lietojumprogrammā SOPA), arī vienas stundas izcenojums 2021.gadam tiks nodrošināts minētajās informācijas sistēmās šo sistēmu administrēšanai paredzēto resursu un amata pienākumu ietvaros. Papildus pielāgojumi sistēmās nav jāveic. |
| 3. | Administratīvo izmaksu monetārs novērtējums | Projekta tiesiskais regulējums neradīs administratīvās izmaksas fiziskām un juridiskām personām. |
| 4. | Atbilstības izmaksu monetārs novērtējums | Projektā ietverto prasību izpilde nerada izmaksas fiziskām un juridiskām personām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **0** | **0** | **0** | **0** | **0** | **0** | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 0 | 0 | 0 | 0 | 0 | **0** | 0 |
| 1.2. valsts speciālais budžets | 0 | 0 | 0 | 0 | 0 | **0** | 0 |
| 1.3. pašvaldību budžets | 0 | 0 | 0 | 0 | 0 | **0** | 0 |
| 1. Budžeta izdevumi
 | 0 | 0 | 0 | 0 | 0 | **0** | 0 |
| 2.1. valsts pamatbudžets, *tai skaitā:* | 0 | 0 | 0 | 0 | 0 | **0** | 0 |
| 2.2. valsts speciālais budžets | 0 | 0 | 0 | 0 | 0 | **0** | 0 |
| 2.3. pašvaldību budžets | 0 | 0 | 0 | 0 | 0 | **0** | 0 |
| 3. Finansiālā ietekme | 0 | 0 | 0 | 0 | 0 | **0** | 0 |
| 3.1. valsts pamatbudžets | 0 | 0 | 0 | 0 | 0 | **0** | 0 |
| 3.2. speciālais budžets | 0 | 0 | 0 | 0 | 0 | **0** | 0 |
| 3.3. pašvaldību budžets | 0 | 0 | 0 | 0 | 0 | **0** | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | **0** | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Invaliditātes likumā noteikts deleģējums Ministru kabinetam noteikt no valsts budžeta nepieciešamā finansējuma apmēru, atsaistot atalgojuma apmēru asistentiem no minimālās algas. Projekts izstrādāts, lai no 2021. gada 1. janvāra, noteiktu asistenta pakalpojumam nepieciešamā valsts budžeta finansējuma apmēru, proti, lai noteiktu asistenta atlīdzības vienas stundas izcenojumu.Likuma “Grozījumi Invaliditātes likumā” (pieņemts Saeimā 23.11.2020.) anotācijā norādīta ietekme uz valsts budžetu.Atbilstoši Ministru kabineta 2020. gada 22. septembra sēdē atbalstītajam informatīvajam ziņojumam “Par priekšlikumiem valsts budžeta ieņēmumiem un izdevumiem 2021. gadam un ietvaram 2021. – 2023. gadam” un Ziņojumam no 2021. gadā plānotas būtiskas izmaiņas (skat. informāciju “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”).Atbilstoši Ministru kabineta 2020. gada 22. septembra sēdes protokola Nr. 55 38.§20. 1.1. apakšpunktam atbalstīts prioritārais pasākums “Asistenta pakalpojuma pārskatīšana”, apakšprogrammā 05.01.00 “Sociālās rehabilitācijas valsts programmas” paredzot kopējo papildu finansējumu 2021. gadā 9 349 520 euro apmērā (tai skaitā no 2021. gada 1. janvāra līdz 2021. gada 1. jūlijam paredzēts finansējums 1 484 835 euro apmērā, lai no 2021. gada 1. janvāra nodrošinātu noteikto asistenta atlīdzības vienas stundas izcenojumu, kas aprēķināts, ņemot vērā minimālo algu, kāda tā būs no 2021. gada 1. janvāra), 2022. gadā 21 364 224 euro apmērā un 2023. gadā un turpmāk ik gadu 23 372 967 euro apmērā. Finansējums iekļauts likumprojektā “Par valsts budžetu 2021. gadam” un likumprojektā “Par vidēja termiņa budžeta ietvaru 2021., 2022. un 2023. gadam”.Kopējais finansējums asistenta pakalpojuma nodrošināšanai apakšprogrammā 05.01.00 “Sociālās rehabilitācijas valsts programmas” plānots: 2020. gadā – 16 730 520 euro apmērā2021. gadā – 28 160 159 euro apmērā2022. gadā – 40 174 863 euro apmērā2023. gadā un turpmāk – 42 183 606 euro apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Noteikumu projekta īstenošana tiks nodrošināta Ministrijas apakšprogrammai 05.01.00 “Sociālās rehabilitācijas valsts programmas” piešķirto valsts budžeta līdzekļu ietvaros. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2020.gada 23.novembrī Saeima otrajā, galīgajā lasījumā pieņēma likumu “Grozījumi Invaliditātes likumā”, atbilstoši kuram no 2021.gada 1.jūlija stājas spēkā vairākas izmaiņas asistenta pakalpojuma nodrošināšanā saistībā ar Ziņojumā aprakstīto un Ministru kabineta 29.09.2020 sēdē atbalstīto asistenta pakalpojuma pilnveidošanas risinājumu. Grozījums Invaliditātes likuma 12. panta sestajā daļā[[2]](#footnote-2) stājas spēkā 2021. gada 1. janvārī. Šī likuma norma paredz deleģējumu Ministru kabinetam noteikt asistenta pakalpojumam no valsts budžeta nepieciešamā finansējuma apmēru. Invaliditātes likuma 12.panta piektā daļa nosaka, ka šā likuma 3. un 4.punktā minēto asistenta pakalpojumu, prasības asistentam un asistenta pakalpojuma piešķiršanas nosacījumus un kārtību nosaka Ministru kabinets. Projekts ir sagatavots, lai atbilstoši minētajām tiesību normām Ministru kabinets noteiktu no valsts budžeta nepieciešamā finansējuma apmēru atbilstoši vienas pakalpojuma sniegšanas stundas izcenojumam, kā arī salāgotu MK noteikumu Nr.942 normas ar likuma deleģējumu.Tāpat grozījumi Invaliditātes likumā[[3]](#footnote-3) paredz, ka Invaliditātes likuma 1. panta 11. un 12. punkts, 12. panta pirmās daļas 4.1 un 4.2 punkts un 2.3, 2.4, 5.2, 6.1, 6.2 un astotā daļa, kā arī grozījumi 12. panta pirmās daļas 3., 3.1 punktā un otrajā un 5.1 daļā stājas spēkā 2021. gada 1. jūlijā. Lai ieviestu minētajās Invaliditātes likuma normās noteiktās izmaiņas, Ministrija 2021.gada pirmajā ceturksnī rosinās veikt nepieciešamos grozījumus MK noteikumos Nr. 942, cita starpā paaugstinot arī vienas stundas izcenojumu asistenta atlīdzībai ar 2021.gada 1. jūliju, kā tas paredzēts saskaņā ar Ziņojumu un informatīvajam ziņojumam “Par priekšlikumiem valsts budžeta ieņēmumiem un izdevumiem 2021. gadam un ietvaram 2021. – 2023. gadam”. |
| 2. | Atbildīgā institūcija | Ministrija |
| 3. | Cita informācija | Ministrija ir uzsākusi diskusijas ar iesaistītajām pusēm par likumā “Grozījumi Invaliditātes likumā” noteikto pavadoņa un aprūpes pakalpojumu nodrošināšanas un asistenta pakalpojuma pilnveidošanas nosacījumiem un tuvākajā laikā tiks iesaistīts plašāks sadarbības partneru loks. Grozījumi tiesiskajā regulējumā par pavadoņa pakalpojuma un aprūpes pakalpojuma nodrošināšanu, kā arī asistenta pakalpojuma pilnveidošanu tiks virzīti iespējami ātri, lai plānotās noteikumu normas tiktu izdiskutētas ar sabiedrības pārstāvjiem un iesaistītajām institūcijām. |

*Anotācijas V sadaļa – projekts šo jomu neskar.*

|  |
| --- |
|       **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta spēkā stāšanās sabiedrība tiks informēta ar Ministrijas tīmekļa vietnes starpniecību, kā arī elektroniski nosūtot informāciju pašvaldību pārstāvjiem. |
| 2. | Sabiedrības līdzdalība projekta izstrādē | Nevalstiskās organizācijas piedalījušās diskusijās un sniegušas komentārus par Ziņojumā iekļautajiem risinājuma variantiem, kā arī aktīvi iesaistījušās jautājuma aktualizēšanā, tādējādi ir informētas par plānotajām izmaiņām no 2021. gada 1. jūlija, kā arī par 2020. gada budžeta veidošanās procesā pieņemto lēmumu no 2021. gada 1. jūlija pielīdzināt vienas pakalpojuma stundas sniegšanas atlīdzību valsts sociālās aprūpes centros strādājošo aprūpētāju vidējām vienas stundas darba izmaksām.Ministrijas tīmekļa vietnē (<https://www.lm.gov.lv/lv/lm-dokumentu-projekti-0>) 2020.gada 5. novembrī un Valsts kancelejas tīmekļa vietnē (<https://mk.gov.lv/content/ministru-kabineta-diskusiju-dokumenti>) 2020. gada 6. novembrī tika ievietots projekts un paziņojums par projekta būtību un iedzīvotāji bija aicināti izteikt viedokli elektroniski vai pa pastu. Papildus Ministrija e-pasta veidā nosūtīja informāciju personas ar invaliditāti pārstāvošajām organizācijām par Ministrijas tīmekļa vietnē ievietoto projektu. |
| 3. | Sabiedrības līdzdalības rezultāti | Saistībā ar Ministrijas tīmekļa vietnē publicēto informāciju noteiktajā termiņā - līdz 2020.gada 16.novembrim viedokli par projektu sniedza biedrība “Integrācijas Inkubators (I+I)”. Minētā biedrība nesniedza viedokli par projektu pēc būtības un nenorādīja kādā mērā projektu atbalsta, bet norādīja, ka biedrības ieskatā ir jāprecizē MK noteikumu Nr.942 normas, lai uzliktu pienākumu pašvaldību sociālajiem dienestiem no administrēšanas izdevumiem paredzētajiem valsts budžeta līdzekļiem kompensēt asistentu pakalpojumu sniedzēju – juridisku personu papildus izmaksas, kas saistītas ar pakalpojuma nodrošināšanu klientiem. Šādas papildus izmaksas biedrības ieskatā ietver:* pacelšanas ierīces transportēšanu no noliktavas uz klienta mājas adresi;
* pacēlāju nomu;
* ratiņ krēslu nomu:
* autovadītāja algu;
* pacelšanas ierīces operatora pakalpojumu samaksu.

Ministrija iepriekš minēto biedrības priekšlikumu nav ņēmusi vērā, jo jau šobrīd sociālajam dienestam pastāv iespēja administrēšanas izdevumu segšanai paredzētos valsts budžeta līdzekļus novirzīt arī asistenta pakalpojuma sniedzējam - juridiskai personai, ja tai pakalpojuma sniegšanas gaitā šādas izmaksas rodas. MK noteikumu Nr.942 24.1 punkts nosaka, ka finanšu līdzekļus, kas paredzēti administrēšanas izdevumu segšanai, sociālais dienests var izlietot asistenta pakalpojuma nodrošināšanā iesaistīto darbinieku atlīdzības izdevumiem, darba vietas ierīkošanai minētajiem darbiniekiem, telpu īres, apsaimniekošanas izdevumu un komunālo pakalpojumu apmaksai, biroja, kancelejas preču, tehnikas un aprīkojuma iegādei, transporta izdevumiem, kas saistīti ar līgumsaistību izpildi, kā arī citiem izdevumiem, kas saistīti ar asistenta pakalpojuma nodrošināšanu pašvaldībā. Papildus izdevumi, kas asistenta pakalpojuma sniedzējam – juridiskai personai var rasties sniedzot asistenta pakalpojumu katrā individuālajā gadījuma būs atšķirīgi, vai šādas papildus izmaksas var nebūt vispār, līdz ar to šādu izdevumu kompensēšanas nepieciešamība ir vērtējama katrā gadījumā individuāli. Ņemot vērā, ka pienākums nodrošināt asistenta pakalpojumu ir pašvaldības sociālajam dienestam un arī līgumu par asistenta pakalpojumu ar juridisku personu ir tiesīgs slēgt tieši sociālais dienests, tad sociālā dienesta kompetencē ir izvērtēt arī papildus izdevumu kompensēšanas nepieciešamību un lietderību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, esošo institūciju funkciju paplašināšanu, likvidāciju vai reorganizāciju. Ar projektu noteiktās izmaiņas tiks īstenotas esošo cilvēkresursu ietvaros. |
| 3. | Cita informācija | Nav |

|  |  |  |
| --- | --- | --- |
| Ministre |  | R.Petraviča |

Einārs Grāveris 67021593

Einars.Graveris@lm.gov.lv

1. Invaliditātes likuma pārejas noteikumu 8.punkts paredz, ka 12.panta sestā daļa stājas spēkā ar 01.01.2021. [↑](#footnote-ref-1)
2. Invaliditātes likuma pārejas noteikumu 8.punkts [↑](#footnote-ref-2)
3. Invaliditātes likuma pārejas noteikumu 10.punkts [↑](#footnote-ref-3)